CELEX: 62014FN0099
Language: el
Date: 2014-09-29 00:00:00
Title: Υπόθεση F-99/14: Προσφυγή-αγωγή της 29ης Σεπτεμβρίου 2014 — ZZ κατά Συμβουλίου

15.12.2014   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 448/40
            
         Προσφυγή-αγωγή της 29ης Σεπτεμβρίου 2014 — ZZ κατά Συμβουλίου
   (Υπόθεση F-99/14)
   (2014/C 448/51)
   Γλώσσα διαδικασίας: η γαλλική
   
      Διάδικοι
   
   
      Προσφεύγων-ενάγων: ZZ (εκπρόσωπος: M. Velardo, δικηγόρος)
   
      Καθού-εναγόμενο: Συμβούλιο της Ευρωπαϊκής Ένωσης
   
      Αντικείμενο και περιγραφή της διαφοράς
   
   Μερική ακύρωση δύο ανακοινώσεων προς το προσωπικό του Συμβουλίου, καθόσον συνδέουν την επιστροφή των εξόδων ταξιδιού από τον τόπο υπηρεσίας στον τόπο καταγωγής και την οδοιπορική άδεια με την αποζημίωση αποδημίας και εκπατρισμού, καθώς αίτημα επιδικάσεως αποζημιώσεως προς ικανοποίηση της ηθικής βλάβης και αποκατάσταση της υλικής ζημίας που ισχυρίζεται ότι υπέστη ο προσφεύγων-ενάγων.
   
      Αιτήματα
   
   Ο προσφεύγων-ενάγων ζητεί από το Δικαστήριο Δημόσιας Διοίκησης:
   
               —
            
            
               να ακυρώσει, δυνάμει του άρθρου 270 ΣΛΕΕ, την απόφαση που διαλαμβάνει η Ανακοίνωση προς το προσωπικό (CP) 13/14 (απόφαση 2/2014) της 9ης Ιανουαρίου 2014, η οποία τροποποίησε το καθεστώς της οδοιπορικής άδειας, κατόπιν της εφαρμογής, από 1ης Ιανουαρίου 2014, της διατάξεως του άρθρου 7 του παραρτήματος V του ΚΥΚ, καθώς και την Ανακοίνωση προς το προσωπικό (CP) 9/14 (απόφαση 12/2014), η οποία τροποποίησε το καθεστώς των εξόδων ταξιδιού κατόπιν της εφαρμογής, από 1ης Ιανουαρίου 2014, της διατάξεως του άρθρου 8 του παραρτήματος VII του ΚΥΚ, που τροποποιήθηκαν με τον κανονισμό (ΕΕ, Ευρατόμ) 1023/2013 του Ευρωπαϊκού Κοινοβουλίου και του Συμβουλίου, της 22ας Οκτωβρίου 2013, για την τροποποίηση του κανονισμού υπηρεσιακής κατάστασης των υπαλλήλων της Ευρωπαϊκής Ένωσης, καθώς και του καθεστώτος που εφαρμόζεται στο λοιπό προσωπικό της Ευρωπαϊκής Ένωσης, που δημοσιεύθηκε στην Επίσημη Εφημερίδα L 287 της 29ης Οκτωβρίου 2013. Το αίτημα ακυρώσεως περιορίζεται στο μέρος εκείνο των CP που συνδέει το δικαίωμα στα έξοδα ταξιδιού και στην οδοιπορική άδεια με την αποζημίωση αποδημίας ή εκπατρισμού, καθώς και στο άρθρο 6 της CP 9/14 που εισήγαγε νέα κριτήρια για τον καθορισμό του τόπου καταγωγής·
            
         
               —
            
            
               να υποχρεώσει το καθού να καταβάλει στον προσφεύγοντα-ενάγοντα ποσό 1 69  051,96 ευρώ προς αποκατάσταση της υλικής ζημίας καθώς και ποσό 40  000 ευρώ προς ικανοποίηση της ηθικής βλάβης·
            
         
               —
            
            
               να καταδικάσει το καθού στην καταβολή αποζημιώσεως με τόκους υπερημερίας και αντισταθμιστικούς τόκους με επιτόκιο 6,75 για την υλική ζημία και την ηθική βλάβη·
            
         
               —
            
            
               να καταδικάσει το Συμβούλιο στα δικαστικά έξοδα.